
PANEVĖŽIO MIESTO SAVIVALDYBĖS TARYBA


SPRENDIMAS
DĖL SAVIVALDYBĖS TARYBOS 2019 M. SAUSIO 31 D. SPRENDIMO NR. 1-13 „DĖL PINIGINĖS SOCIALINĖS PARAMOS NEPASITURINTIEMS GYVENTOJAMS TEIKIMO TVARKOS APRAŠO PATVIRTINIMO IR SAVIVALDYBĖS TARYBOS 
2015 M. KOVO 26 D. SPRENDIMO NR. 1-68 PRIPAŽINIMO NETEKUSIU GALIOS“ PAKEITIMO

[bookmark: registravimoDataIlga][bookmark: registravimoNr]      Nr.      
Panevėžys

Vadovaudamasi Lietuvos Respublikos vietos savivaldos įstatymo 16 straipsnio 4 dalimi, 18 straipsnio 1 dalimi ir Lietuvos Respublikos piniginės socialinės paramos nepasiturintiems gyventojams įstatymo 4 straipsnio 2 dalimi, Panevėžio miesto savivaldybės taryba 
n u s p r e n d ž i a: 
1. Pakeisti Piniginės socialinės paramos nepasiturintiems gyventojams teikimo tvarkos aprašą, patvirtintą Panevėžio miesto savivaldybės tarybos 2019 m. sausio 31 d. sprendimu Nr. 1-13 „Dėl Piniginės socialinės paramos nepasiturintiems gyventojams teikimo tvarkos aprašo patvirtinimo ir Savivaldybės tarybos 2015 m. kovo 26 d. sprendimo Nr. 1-68 pripažinimo netekusiu galios“:
1.1. [bookmark: _Hlk122002081]pakeisti 6.25, 6.26 papunkčius ir išdėstyti juos taip:
„6.25. sveikatos priežiūros įstaigų dokumentus (medicininiai išrašai, E. sveikatos dokumentai ar kt.) ir (ar) receptus, išduotus per pastarųjų 12 mėnesių laikotarpį, patvirtinančius sveikatos sutrikimą ir medikamentinio, pooperacinio gydymosi būtinumą (reikalingumą), reabilitacinių paslaugų poreikį ir būtinumą pagal Aprašo 73.1 papunktį;
6.26. dokumentus apie patirtas (patiriamas) išlaidas, kai jos viršija 1 BSI (kasos aparato, pinigų priėmimo kvitai, sąskaitos faktūros, išankstinio apmokėjimo sąskaitos ir pan.) per 12 mėnesių iki kreipimosi pagal Aprašo 73.1 papunktį;“;
1.2. papildyti nauju 331 punktu ir išdėstyti jį taip:
„331. Jei kompensacijų skyrimo laikotarpis yra ne šildymo sezono metu, kompensacijos skiriamos 6 (šešiems) mėnesiams nedirbantiems senatvės pensijos sulaukusiems asmenims arba nedirbantiems asmenims, kuriems nustatytas ne didesnis kaip 45 procentų darbingumo lygis, jei bendrai gyvenančių asmenų arba vieno gyvenančio asmens pajamų šaltinis (bet ne jo dydis), turtas ir šeiminė padėtis nesikeičia.“;
1.3. pakeisti 73 punktą ir išdėstyti jį taip:
[bookmark: _Hlk122003850]„73. Tikslinė pašalpa asmeniui, patekusiam į sunkią materialinę padėtį, įvertinus turimą turtą, siekiant suteikti jam socialinę paramą individualiu atveju, yra skiriama:
73.1. iki 3 VRP dydžio tikslinė pašalpa – pateikus Aprašo 6.25, 6.26 papunkčiuose nurodytus dokumentus vieną kartą kas 12 mėnesių medicinos priemonių (akiniai, inhaliatoriai, klausos aparatas ir (ar) kitos priemonės), vaistų įsigijimo, sveikatos priežiūros įstaigų teikiamų paslaugų (reabilitacinės paslaugos, mokamos konsultacijos, mokami kraujo tyrimai ir pan.) išlaidoms kompensuoti, kai vidutinės pajamos bendrai gyvenančių asmenų arba vieno gyvenančio asmens per mėnesį vienam asmeniui neviršija 4 VRP dydžių:
73.1.1. susirgus ligomis iš „Sunkių ligų sąrašo“, jei kreipiamasi per 24 mėnesius nuo šių aplinkybių atsiradimo;
73.1.2. susirgus I ir II stadijos onkologinėmis ligomis, jei kreipiamasi per 24 mėnesius nuo šių aplinkybių atsiradimo;
73.1.3. po atliktos operacijos, jei prašymas pašalpai gauti pateiktas per 6 mėnesius nuo operacijos atlikimo;
73.2. iki 2,5 VRP dydžio tikslinė pašalpa – pagal pateiktą (-as) sąskaitą (-as) faktūrą (-as) asmeniui būtiniausių baldų, buitinės technikos, namų apyvokos daiktų ir kt. pirkimo išlaidoms apmokėti pagal socialines paslaugas asmeniui teikiančios įstaigos raštą arba nukentėjusiems nuo gaisro ir neturintiems teisės gauti tikslinę pašalpą pagal Aprašo 73.4 papunktį asmenims;
73.3. iki 0,5 VRP dydžio tikslinė pašalpa – asmens tapatybės dokumento įsigijimo išlaidoms apmokėti pagal kompetentingos įstaigos raštą;
73.4. surašius buities tyrimo aktą, kai bendrai gyvenančių asmenų arba vieno gyvenančio asmens mėnesio pajamų vidurkis vienam asmeniui neviršija 6 VRP dydžių, nuo 20 iki 80 BSI dydžio tikslinė pašalpa vienam gyvenančiam asmeniui ar bendrai gyvenantiems asmenims, nukentėjusiems nuo gaisro ir (ar) stichinių nelaimių, kai žala padaryta neapdraustam ar draustam, bet pagal draudimo sutartį nustačius, kad įvyko nedraudžiamasis įvykis, nuosavybės teise turimam gyvenamajam būstui, kuris yra vienintelis turimas gyvenamasis būstas ir kuriame gyvena bendrai gyvenantys asmenys ar vienas gyvenantis asmuo, ir (ar) jame esančiam turtui, jei dėl pašalpos kreipiamasi per 12 mėnesių nuo gaisro ir (ar) stichinės nelaimės dienos:
73.4.1. jei turto suniokojimas mažas (nukentėjo maža dalis gyvenamųjų patalpų ir (ar) namų turto) – 20 BSI dydžio tikslinė pašalpa;
73.4.2. jei turto suniokojimas vidutinis (nukentėjo didesnė dalis gyvenamųjų patalpų ir (ar) namų turto) – 40 BSI dydžio tikslinė pašalpa;
73.4.3. jei turto suniokojimas didelis (nukentėjo didžioji dalis gyvenamųjų patalpų ir (ar) namų turto ar suniokotas visas turtas) – 80 BSI dydžio tikslinė pašalpa.“;
1.4. pripažinti netekusiu galios 75.4 papunktį.
2. Nustatyti, kad šis sprendimas:
2.1. skelbiamas Teisės aktų registre ir Panevėžio miesto savivaldybės interneto svetainėje;
2.2. įsigalioja kitą dieną po oficialaus paskelbimo Teisės aktų registre, išskyrus sprendimo 1.1, 1.2 ir 1.4 papunkčius, kurie įsigalioja nuo 2023 m. kovo 1 d.

